recursal/SuperWikiNEXT-32B huggingface dataset:
**সাতকানিয়া মডেল হাই স্কুল** বাংলাদেশের চট্টগ্রাম জেলার সাতকানিয়া উপজেলার একটি প্রাচীন শিক্ষাপ্রতিষ্ঠান৷ এটি *বয়েজ স্কুল* নামে সমধিক পরিচিত৷

অবস্থান
-------

বিদ্যালয়টি সাতকানিয়া উপজেলা সদরের পশ্চিমে এবং সাতকানিয়া থানার পূর্বে অবস্থিত।

ইতিহাস
------

সাতকানিয়া মডেল হাই স্কুল ১৯০২ সালে স্থাপিত হয়।

অবকাঠামো
--------

স্কুলের বেশ কয়েকটি একাডেমিক ভবন আছে। এর লাইব্রেরীটি বিশ্ব সাহিত্য কেন্দ্রের সাথে সংযুক্ত। ৫২ এর ভাষা সৈনিক ও ৭১ এর মহান মুক্তিযোদ্ধাদের স্মরণে রয়েছে শহীদ মিনার। বিজ্ঞান শিক্ষার নিমিত্তে এখানে সুসজ্জিত এবং পরিপূর্ণ ল্যাব রয়েছে পদার্থ বিদ্যা, রসায়ন, জীব বিদ্যা, কম্পিউটার বিজ্ঞান, কৃষি বিজ্ঞানের। রয়েছে প্রধান শিক্ষকের বাস ভবন। এছাড়া রয়েছে ছাত্রাবাস ও ক্যান্টিন। বিদ্যালয়ের পাশেই স্কুল মসজিদ রয়েছে।এটি স্কুল মসজিদ নামে পরিচিত৷ ছাত্র-শিক্ষকরা এখানে একসাথে নামায আদায় করে থাকেন। এছাড়া পার্শ্ববর্তী এলাকার মুসল্লীদের জন্যেও এই মসজিদ উন্মুক্ত থাকে।

শিক্ষকবৃন্দ
-----------

প্রাক্ত প্রধান শিক্ষকবৃন্দ

* মরহুম আব্দুল মোমেন চৌধুরী (১৯৮৪-২০১২)
* রফিকুল ইসলাম (২০১২-২০২০)
* বর্তমান প্রধান শিক্ষক

মো: ইলিয়াস (ভারপ্রাপ্ত)

ব্যবস্থাপনা
-----------

একাডেমিক কার্যক্রম
------------------

সহশিক্ষা কার্যক্রম
------------------

* স্কাউট
* বিশ্ব সাহিত্য কেন্দ্র
* খেলাধুলা৷

উল্লেখযোগ্য শিক্ষার্থী
----------------------

* ছিদ্দিক আহমদ –- বাংলাদেশি দেওবন্দি ইসলামি পণ্ডিত ও রাজনীতিবিদ।
* শহীদুল জহির (১১ সেপ্টেম্বর ১৯৫৩ - ২৩ মার্চ ২০০৮) - বাংলাদেশি ঔপন্যাসিক, গল্পকার এবং সরকারি আমলা।

তথ্যসূত্র
---------

1. ↑
2. ↑  "Satkania Model High School"। *sohopathi.com*। সংগ্রহের তারিখ ২০২০-১০-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**কাজেমউদ্দিন আহমেদ সিদ্দিকী** (১৮৭৬-১৯৩৭) ছিলেন ব্রিটিশ ভারতের একজন বাঙালি জমিদার, রাজনীতিবিদ ও সমাজসেবক।

প্রারম্ভিক জীবন
---------------

কাজেমউদ্দিন আহমেদ সিদ্দিকী ১৮৭৬ সালে গাজিপুরের কালিয়াকৈর উপজেলার বলিয়াদি গ্রামের একটি সম্ভ্রান্ত জমিদার পরিবারে জন্মগ্রহণ করেন। তার পরিবার প্রথম খলিফা আবু বকরের বংশধর বলে প্রচলিত রয়েছে। পারিবারিক রীতি অনুযায়ী তিনি বাড়িতে গৃহশিক্ষকের অধীনে লেখাপড়া করেছেন। তিনি বাংলা, ইংরেজি, আরবি, ফারসি ও উর্দু ভাষায় দক্ষ ছিলেন।

জীবনী
-----

নিজ জমিদারি এলাকায় তিনি স্থানীয় জনগণের জন্য রাস্তা নির্মাণের উদ্দেশ্যে জমি দান করেছেন। কড্ডা-কালিয়াকৈর, কালিয়াকৈর-ধামরাই এবং শ্রীপুর-ফুলবাড়িয়া সড়ক তার উদ্যোগে নির্মিত হয়েচিল। তিনি দাতব্য চিকিৎসালয়, হাসপাতাল ও কৃষি জমিতে সেচের ব্যবস্থা করেছেন এবং এ জন্য প্রজাদের উপর কোনো অতিরিক্ত কর ধার্য করা হয়নি। এছাড়া তিনি নতুন দীঘি, পুকুর ও কুয়া খনন করার পাশাপাশি পুরানো দীঘি দীঘি, পুকুর ও কুয়া সংস্কার করেছেন।

বঙ্গভঙ্গ রদ হওয়ার পর ১৯১২ সালের জানুয়ারিতে লর্ড হার্ডিঞ্জ ঢাকা সফরে আসেন। এসময় নবাব সলিমুল্লাহর নেতৃত্বে যে মুসলিম প্রতিনিধি দল ঢাকা বিশ্ববিদ্যালয় প্রতিষ্ঠার দাবি করার জন্য তার সাথে সাক্ষাত করে তাতে কাজেমউদ্দিন আহমেদ সিদ্দিকীও সদস্য ছিলেন। বিশ্ববিদ্যালয় প্রতিষ্ঠার পর তিনি ঢাকা বিশ্ববিদ্যালয় কোর্টের সদস্য নিযুক্ত হন। তিনি ঢাকা জগন্নাথ কলেজের গভর্নিং বডির সদস্য হিসেবে দায়িত্বপালন করেছেন।

১৯০৮ সালের জুন মাসে ঢাকায় গঠিত পূর্ববঙ্গ ও আসাম প্রাদেশিক মুসলিম লীগে তিনি সভাপতি নির্বাচিত হন। দলের সেক্রেটারি ছিলেন নবাব স্যার সলিমুল্লাহ।

কাজেমউদ্দিন মুসলিম ছাত্রদের দৈনিক পাঁচ ওয়াক্ত নামাজের উপর জোর দিতেন। ১৯২৯ সালে তিনি ঢাকা বিশ্ববিদ্যালয়ের সলিমুল্লাহ মুসলিম হলের মুসলিম ছাত্রদের জন্য ৪,২০০ টাকা বৃত্তির ব্যবস্থা করেন এই শর্তে যে যেসব ছাত্র নিয়মিত নামাজ পড়ে তারাই এই অর্থ সহায়তা পাবে। তিনি ইসলামের বিভিন্ন দিক নিয়ে বক্তৃতার ব্যবস্থা করতেন।

অনুবাদ
------

তিনি ফারসি ভাষায় রচিত *সিরাজুস সালেকিন* নামক ধর্মীয় গ্রন্থ *শান্তি-সোপান* নামে বঙ্গানুবাদ করেছিলেন।

সম্মাননা
--------

জনহিতকর কর্মকাণ্ডের জন্য ব্রিটিশ সরকার তাকে খান বাহাদুর খেতাবে ভূষিত করে।

মৃত্যু
------

কাজেমউদ্দিন আহমেদ সিদ্দিকী ১৯৩৭ সালে মৃত্যুবরণ করেন।

তথ্যসূত্র
---------

1. 1 2 3 4 5 6 7 8  কাজেমউদ্দীন আহমেদ সিদ্দিকী, বাংলাপিডিয়া
**সাবিত্রী দেবী জিন্দাল** (জন্ম ২০ মার্চ ১৯৫০) একজন বিশিষ্ট ভারতীয় ব্যবসায়ী এবং রাজনীতিবিদ।

জীবনী
-----

সাবিত্রী ১৯৫০ সালে ২০ মার্চে আসামের তিনসুকিয়া জেলায় জন্মগ্রহণ করেন। ১৯৭০ সালে তিনি ওম প্রকাশ জিন্দালিনকে বিয়ে করেন, যিনি জিন্দাল গ্রুপের প্রতিষ্ঠাতা। সাবিত্রী বর্তমানে এমেরিটাস, জিন্দাল ষ্টীল এন্ড পাওয়ার লিমিটেডের চেয়ারপার্সন।

সাবিত্রী জিন্দাল হরিয়ানার হিসার থেকে নির্বাচিত হরিয়ানা বিধানসভার সদস্য ছিলেন। তিনি ২০১৪ সালে অনুষ্ঠিত হরিয়ানা বিধানসভা নির্বাচনে পরাজিত হন। ২০০৫ সালে তার স্বামী ওম প্রকাশ জিন্দাল হেলিকপ্টার দূর্ঘটনায় মারা গেলে তিনি জিন্দাল গ্রুপের চেয়ারপার্সনের দায়িত্ব নেন।

তিনি কোম্পানীর দায়িত্ব নেয়ার পর কোম্পানীর আয় ৪ গুন বৃদ্ধি পায়। ১৯৫২ সালে সাবিত্রী দেবীর স্বামী ওম প্রকাশ জিন্দাল ও.পি জিন্দাল গ্রুপ প্রতিষ্ঠা করেন, যিনি একজন প্রকৌশলী ছিলেন। পরবর্তীতে এটি ইস্পাত, শক্তি, খনির, তেল ও গ্যাস উৎপাদন শুরু করে। কোম্পানীর এই চারটি খাত তার চার পুত্র পৃথিভিরাজ, সজ্জন, রতন এবং নাভেন জিন্দাল কর্তৃক পরিচালিত হয়। জিন্দাল গ্রুপ ভারতের ৩য় শীর্ষ ইস্পাত উৎপাদনকারী প্রতিষ্ঠান।

সাবিত্রী দেবী ভারতের সবচেয়ে ধনী নারী এবং ২০১৬ সালের হিসাবে সর্বভারতের ১৬ তম ধনী, তার $৪ বিলিয়ন ইউএস ডলারের উপর সম্পদ রয়েছে। এছাড়াও তিনি ২০১৬ সালের হিসাবে বিশ্বের ৪৫৩ তম ধনী।

রাজনীতি
-------

সাবিত্রী দেবী ভারতীয় জাতীয় কংগ্রেসের সদস্য। ২০০৫ সালে জিন্দাল হিসার সংসদীয় আসন থেকে হরিয়ানা বিধানসভায় নির্বাচিত হন, এই আসনে তার স্বামী ওম প্রকাশ জিন্দাল প্রতিনিধিত্ব করেন। ২০০৯ সালে তিনি পুনরায় নির্বাচিত হয়ে ২০১৩ সালের ২৯ অক্টোবর পর্যন্ত রাজ্যসরকারের মন্ত্রী ছিলেন।
তিনি রাজস্ব ও দুর্যোগ ব্যবস্থাপনা, একীকরণ, পুনর্বাসন ও গৃহায়ন মন্ত্রণালয় এবং শহুরে স্থানীয় সংস্থা ও হাউজিং রাজ্য মন্ত্রণালয়ের দায়িত্ব পালন করেন।

তথ্যসূত্র
---------

1. 1 2  "Haryana Vidhan Sabha MLA"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ মে ২০১৯।
2. ↑  "Savitri Jindal"। ৮ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৪।
3. ↑  "The World's Billionaires, #56Savitri Jindal"। Forbes। ১১ মার্চ ২০০৯। সংগ্রহের তারিখ ১৩ জুলাই ২০১২।
4. ↑  "Savitri Jindal - India's Richest Mother"। ৮ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৪।
5. ↑  "Savitri Jindal & family"। *Forbes*। সংগ্রহের তারিখ ২০১৬-০৪-১০।
6. ↑  "Savitri Jindal finds place in Haryana government"। *The Economic Times*। ২০১৩-১০-৩০। সংগ্রহের তারিখ ২০১৯-০১-০৩।
**এনায়েতউল্লাহ খান** (জন্ম ১৯৫৩) একজন বাংলাদেশী উদ্যোক্তা, লেখক, সাংবাদিক এবং শিল্পের পৃষ্ঠপোষক।  তিনি কসমস গ্রুপের প্রতিষ্ঠাতা ও ব্যবস্থাপনা পরিচালক হিসাবে পরিচিত, বাংলাদেশী এ গ্রুপটি এক ডজন কোম্পানিকে অন্তর্ভুক্ত করে দেশে এবং বিদেশে শিল্প উদ্যোক্তা হিসেবে কাজ করে। তিনি ইংরেজি ম্যাগাজিন ঢাকা কুরিয়ার এবং ইউনাইটেড নিউজ অব বাংলাদেশ (ইউএনবি) -এর প্রতিষ্ঠাতা হিসেবেও পরিচিত

প্রাথমিক জীবন
-------------

**এনায়েতউল্লাহ খান** ১৯৫৩ সালে বাংলাদেশের রাজধানী ঢাকায় জন্মগ্রহণ করেন। তার দাদা আমানত খান চট্টগ্রাম সমাজের বিশিষ্ট ব্যক্তি ছিলেন।

শিক্ষা জীবন
-----------

এনায়েতউল্লাহ ১৯৭৫ সালে ঢাকা বিশ্ববিদ্যালয়ের গণযোগাযোগ এবং সাংবাদিকতা (এমসিজে) বিষয়ে স্নাতকোত্তর সমাপ্তির পর, সাংবাদিক হিসেবে কর্মজীবন শুরু করার আগে তিনি সংক্ষিপ্তভাবে এ বিভাগে শিক্ষক হিসেবে কিছুদিন সময় দেন।

কর্মজীবন
--------

ঢাকা বিশ্ববিদ্যালয়ে সাংবাদিকতা বিভাগে অধ্যয়নরত অবস্থায় তিনি বাংলাদেশ বেতারে সংবাদ পাঠক ও ভাষ্যকার হিসাবে এবং বিটিভির ইংরেজি সংবাদ পাঠক হিসেবে কাজ করে খ্যাতি অর্জন করেন। গণমাধ্যম উদ্যোক্তাদের একজন হিসেবে ১৯৮৮ সালে ইউনাইটেড নিউজ অব বাংলাদেশ নামে একটি সংবাদ সংস্থা চালু করেন , এটি দক্ষিণ এশিয়ার প্রথম ও সম্পূর্ণ ডিজিটালাইজড পদ্ধতির সংবাদ পরিসেবা দিয়ে আসছে। এছাড়া তিনি ডজনখানেক কোম্পানির সমন্বয়ে তৈরি বাংলাদেশের কসমস গ্রুপের প্রতিষ্ঠাতা। বর্তমানে ঢাকা থেকে ইংরেজি ভাষায় প্রকাশিত ম্যাগাজিন ঢাকা কুরিয়ার ও ইউএনবির প্রধান সম্পাদকের দায়িত্ব পালন করছেন তিনি।

লেখক
----

এ শিল্প ও গণমাধ্যম উদ্যোক্তা তার কর্মজীবনের পাশাপাশি বাংলাদেশের ইতিহাস ও ঐতিহ্যকে উন্নীত ও সংরক্ষণের বিষয়ে উৎসাহী। তিনি রয়েল বেঙ্গল টাইগারকে কেন্দ্র করে পরিবেশবাদে জড়িত এবং শিল্প ও সঙ্গীতের উষ্ণ প্রবর্তক, "তার বাধা এবং সীমানা অতিক্রম করার ক্ষমতা"। এই অনুভূতিগুলি প্রায়শই বইয়ের আকারে অভিব্যক্তি তার লেখালেখিতে প্রকাশ পায়।

প্রকাশিত বই
-----------

* *বাংলাদেশ: জাঁকজমকপূর্ণ অতীত (২০০১)*
* *বাংলাদেশ সুন্দরবন (২০১১)*
* *নৌকা : এ ট্রেজার অফ বাংলাদেশ (২০১৪)* ইভেস মারে  সহ লেখক

তথ্যসূত্র
---------

1. ↑  "All Articles by undefined"। *www.dhakatribune.com*। সংগ্রহের তারিখ ২০১৯-০১-২১।
2. ↑  "Printmaking workshop held at Cosmos-Atelier 71"। *The Daily Star* (ইংরেজি ভাষায়)। ২০১০-০২-০১। সংগ্রহের তারিখ ২০১৯-০১-২১।
3. ↑  "Gallery Cosmos' ode to Bangladeshi scenic beauty"। *The Daily Star* (ইংরেজি ভাষায়)। ২০১৮-০৯-১০। সংগ্রহের তারিখ ২০১৯-০১-২১।
4. ↑  হেলাল উদ্দিন আহমেদ (২০১২)। "সংবাদ সংস্থা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
5. ↑  Khan, Enayetullah। "The Bangladesh Sundarbans"। *www.amazon.com*। সংগ্রহের তারিখ ২০১৯-০১-২১।
6. ↑  Khan, Enayetullah; Marre, Yves (২০১৪)। *Boats: A Treasure of Bangladesh* (ইংরেজি ভাষায়)। আইএসবিএন 9789843383532।
**ফারাহ গজনবী** একজন বাংলাদেশী লেখিকা, উন্নয়ন কর্মী, সাংবাদক এবং অনুবাদ কর্মী।

শিক্ষা জীবন
-----------

তিনি লন্ডন স্কুল অব ইকোনমিকস থেকে পড়াশোনা করেন। গজনবী গ্রামীণ ব্যংক, জাতিসংঘ উন্নয়ন কর্মসূচী, খৃস্টান এইড, এবং অন্যন্য বেসরকারী প্রতিষ্ঠানে কাজ করেন। তিনি বাংলাদেশের দি স্টার নামক পত্রিকার নিয়মিত অবদানকারী।

উল্লেখযোগ্য কাজ
---------------

তার গল্প সংকলন ও সাহিত্য ম্যাগাজিন মার্কিন যুক্তরাষ্ট্র, যুক্তরাজ্য, সিঙ্গাপুর ও বাংলাদেশে প্রকাশিত একটি সংখ্যা আছে। তিনি ভারতে প্রকাশিত দি লাইন অ্যনথোলজির সম্পাদক ছিলেন. তার গল্প একটা সংকলন ফ্র্যগমেন্ট অব রিভারসং ২০১৩ সালে প্রকাশিত হয়। ফারাহ গজনবী তার গল্প গুলো ইংরেজি ভাষায় লিখেন।

অর্জন
-----

তার গল্প "জাজমেন্ট ডে" (বিচারের দিন) অত্যন্ত প্রশংসা করা হয় ২০১০ সালের কমনওয়েলথ ছোট গল্প প্রতিযোগিতায়। তার আরেকটি গল্প "গেটিং দেয়ার" অক্সফোর্ড জেন্ডার সমতা উৎসবের ছোটগল্প প্রতিযোগিতায় ২য় স্থান অর্জন করে।

তথ্যসূত্র
---------

1. 1 2 3  Ghuznavi, Farah (২০১৪)। "About the Editor"। *Lifelines: New Writings from Bangladesh* (ইংরেজি ভাষায়)। আইএসবিএন 9383074213।
2. 1 2  Sharma, Kumar (নভেম্বর ২, ২০১৩)। "Sculpting language"। *Kathmandu Post* (ইংরেজি ভাষায়)। ডিসেম্বর ২৮, ২০১৩ তারিখে মূল থেকে আর্কাইভ করা। সংগ্রহের তারিখ ডিসেম্বর ৭, ২০১৬।
**পল কর্কাম** (ইংরেজি: Paul Corkum) একজন কানাডীয় পদার্থবিজ্ঞানী যিনি অ্যাটোসেকেন্ড পদার্থবিজ্ঞান, লেজার বিজ্ঞান ও অতিদ্রুত আলোকবিজ্ঞান গবেষণাক্ষেত্রে তার অগ্রণী কাজের জন্য পরিচিত। তিনি ১৯৪৩ সালের ৩০শে অক্টোবর তারিখে কানাডার নিউ ব্রান্সউইক প্রদেশের সেন্ট জন শহরে জন্মগ্রহণ করেন। কর্কাম অ্যাটোসেকেন্ড সময়মাপনীতে ঘটা অত্যন্ত দ্রুত প্রক্রিয়াগুলির অধ্যয়নে গুরুত্বপূর্ণ অবদান রেখেছেন (১ অ্যাটোসেকেন্ড হল এক সেকেন্ডের এক বিলিয়ন ভাগের এক বিলিয়ন ভাগের এক ভাগ বা ১ লক্ষ কোটি কোটি ভাগের এক ভাগ)। তিনি কানাডার জাতীয় গবেষণা পরিষদ ও অটোয়া বিশ্ববিদ্যালয়ে যৌথ অ্যাটোসেকেন্ড আলোকবিজ্ঞানের সভাপতির আসনে আসীন আছেন। এছাড়া তিনি টেক্সাস এঅ্যান্ডএম বিশ্ববিদ্যালয় ও নিউ মেক্সিকো বিশ্ববিদ্যালয়ে অধ্যাপনা করেন। তিনি একাধারে তাত্ত্বিক ও পরীক্ষণভিত্তিক পদার্থবিজ্ঞানী। 

কর্কাম তীব্র ও হ্রস্ব অবলোহিত আলোক স্পন্দনের সাথে পরমাণু ও অণুর আন্তঃক্রিয়া ঘটিয়ে সুসমঞ্জস কোমল রঞ্জনরশ্মি বিকিরণ ও অ্যাটোসেকেন্ড আলোক স্পন্দন উৎপাদনের উপর গবেষণা করেন। কর্কামের গবেষণাকর্ম আলোর অ্যাটোসেকেন্ড স্পন্দন তৈরির কৌশলগুলির বিকাশ ও প্রয়োগে বিশেষ প্রভাব রেখেছে। এই অতিহ্রস্ব অ্যাটোসেকেন্ড রঞ্জনরশ্মি স্পন্দনগুলি বিজ্ঞানীদেরকে পরমাণু এবং অণুর মধ্যে ইলেকট্রনের গতিকে বাস্তব সময়ে পর্যবেক্ষণ করতে এবং নিয়ন্ত্রণ করতে সক্ষম করে, যা পদার্থবিজ্ঞান ও রসায়নের মৌলিক প্রক্রিয়াগুলি সম্পর্কে মূল্যবান অন্তর্দৃষ্টি প্রদান করে। অ্যাটোসেকেন্ড স্পন্দনগুলি বিজ্ঞানীদের কাছে বর্তমানে (২০২০-এর দশক) লভ্য সবচেয়ে হ্রস্ব নিয়ন্ত্রিত আলোর ঝলক এবং এগুলির মাধ্যমে মানুষ অদ্যাবধি সবচেয়ে দ্রুত পরিমাপ করতে সক্ষম হয়েছে।

কর্কাম ২০০৫ সালে যুক্তরাজ্যের রাজকীয় বৈজ্ঞানিক সমাজের (রয়্যাল সোসাইটি) সভ্য নির্বাচিত হন। তিনি ২০১৭ সালে যুক্তরাজ্যের রাজকীয় পদক (বিজ্ঞানে অবদানের জন্য), ২০১৮ সালে পদার্থবিজ্ঞান আইজাক নিউটন পদক, ২০২২ সালে পদার্থবিজ্ঞানে উলফ পুরস্কার এবং ২০২২ সালে মৌলিক বিজ্ঞানে বিবিভিএ ফাউন্ডেশন জ্ঞানের সীমান্ত পুরস্কার লাভ করেন। ২০২৩ সালে অ্যাটোসেকেন্ড পদার্থবিজ্ঞান ক্ষেত্রের তিন পথিকৃৎ বিজ্ঞানী নোবেল পুরস্কার পেলেও তাঁকে পুরস্কার দেওয়া হয়নি।

তথ্যসূত্র
---------

1. ↑  "Gerhard Herzberg Canada Gold Medal for Science and Engineering" (সংবাদ বিজ্ঞপ্তি)। NSERC। ১৬ মার্চ ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) , as published in *Physics in Canada*, **65**(2) 58.
2. ↑  "Paul Corkum"। *UOttowa*। সংগ্রহের তারিখ ২৭ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**কাঞ্চন চৌধুরি ভট্টাচার্য** (হিন্দি: कंचन चौधरी भट्टाचार्य) হলেন উত্তরাখণ্ড পুলিশ ফোর্সের একজন প্রাক্তন ডিরেক্টর জেনারেল অফ পুলিশ এবং সাম্প্রতিককালে রাজনীতিতে এসেছেন, ২০১৪ ভারতীয় সাধারণ নির্বাচন প্রক্রিয়ায় তিনি আম আদমি পার্টি প্রার্থী হিসেবে উত্তরাখণ্ড রাজ্যের হরিদ্বার কেন্দ্র থেকে প্রতিদ্বন্দ্বিতা করেন। তিনি একজন প্রথম মহিলা, যিনি কোনো রাজ্যের ডিরেক্টর জেনারেল অফ পুলিশ হয়েছিলেন এবং ২০০৭ খ্রিষ্টাব্দের ৩১ ডিসেম্বর তিনি চাকরি থেকে অবসর নিয়েছিলেন। তিনি হলেন কিরণ বেদির পর দেশের দ্বিতীয় আইপিএস অফিসার।

প্রারম্ভিক জীবন ও শিক্ষা
------------------------

কাঞ্চন চৌধুরি ভট্টাচার্য হলেন মদন মোহন চৌধুরির প্রথম সন্তান। তিনি জন্মগ্রহণ করেছিলেন হিমাচল প্রদেশে এবং বাস করেছেন অমৃতসর ও দিল্লি শহরে। কাঞ্চন দেবী অমৃতসর শহরের গভর্নমেন্ট কলেজ ফর ওমেন-এ পড়াশোনা করেছেন। পরবর্তীতে, তিনি ইংরেজি সাহিত্য বিষয়ে তার স্নাতকোত্তর ডিগ্রি সম্পূর্ণ করেন দিল্লি বিশ্ববিদ্যালয় অনুমোদিত ইন্দ্রপ্রস্থ কলেজ থেকে, এবং ১৯৯৩ খ্রিষ্টাব্দে ইউনিভার্সিটি অফ উল্লংগং, নিউ সাউথ ওয়েলস, অস্ট্রেলিয়া থেকে বিজনেস অ্যাডমিনিস্ট্রেশন বিষয়ে মাস্টার ডিগ্রি অর্জন করেন। তার পিতা সম্পত্তি সংক্রান্ত বিষয়ে জড়িয়ে পড়েন এবং ভীষণভাবে প্রহৃত হন, সেই সময় পুলিশ আধিকারিকরা এফআইআরের মাধ্যমে অভিযোগ নথিভুক্ত করতে প্রস্তুত ছিলেননা; এই ঘটনা তাকে পুলিশ আধিকারিক হওয়ার জন্যে এবং জনগণের প্রয়োজনে সাহায্য করতে উদ্বুদ্ধ করেছিল।

কর্মজীবন
--------

কাঞ্চন চৌধুরি ভট্টাচার্যের কর্মজীবনধারায় আছে ৩৩টা উজ্জ্বল বছর। তিনি হলেন (কিরণ বেদি মহাশয়ার পর) দ্বিতীয় মহিলা যিনি ১৯৭৩ ব্যাচের আইপিএস আধিকারিক হন। তিনি উত্তর প্রদেশ নিযুক্ত প্রথম মহিলা আইপিএস আধিকারিক এবং বেরেইলি, উত্তর প্রদেশ অঞ্চলের প্রথম মহিলা ডেপুটি জেনারেল ইন্সপেক্টর অফ পুলিশ। তিনি সেই সময় উত্তর প্রদেশ পুলিশ বাহিনীর প্রথম মহিলা ইন্সপেক্টর জেনারেল পদে উন্নীত হয়েছিলেন। তিনি হলেন উত্তরাঞ্চল রাজ্যের প্রথম মহিলা অ্যাডিশনাল ডিরেক্টর জেনারেল অফ পুলিশ এবং সেই সময়কালে তার পদোন্নতি হয়ে তিনি ওই রাজ্যের প্রথম মহিলা ডিরেক্টর জেনারেল অফ পুলিশ হয়েছিলেন। তিনি তার ৩৩ বছরের গৌরবময় কর্মজীবনে অনেক সংবেদনশীল ঘটনাবলি নিজের হাতে সামলেছেন; যেমন ১৯৮৭ খ্রিষ্টাব্দে সাত বারের জাতীয় ব্যাডমিন্টন চ্যাম্পিয়ন সৈয়দ মোদি খুনের ঘটনা এবং রিলায়েন্স-বোম্বে ডাইং ঘটনা। এছাড়া বিভিন্ন ব্যাঙ্ক এবং পাবলিক সেক্টরে হোয়াইট কলার অপরাধ দমনের কাজ করেছেন।

২০০৪ খ্রিষ্টাব্দে তিনি কানকুন, মেক্সিকোতে ইন্টারপোল সাক্ষাৎকারে ভারতের প্রতিনিধি নিযুক্ত হয়েছিলেন।

তথ্যসূত্র
---------

1. ↑  "Chaudhary, first woman DGP, retires"। Indianexpress Portal। ৩১ অক্টোবর ২০০৭।
2. ↑  "Officer who changed the face of the police"। *The Hindu*। ২০১২-০৭-২৬।
3. ↑  "First Woman Director General of Police (DGP) of India"। *WomenPlanet.in* (ইংরেজি ভাষায়)। ২০১৩-১২-২৩। ২০১৭-১০-২৮ তারিখে মূল থেকে আর্কাইভ করা। সংগ্রহের তারিখ ২০১৭-১০-২৮।
4. ↑  "A trip down memory lane"। *The Tribune (Chandigarh)*। ১২ অক্টোবর ২০০৭।
5. ↑  "DU has a lot on its ladies special platter"। *India Today*। ৩ জুন ২০০৯।
6. ↑  "About Kanchan Chaudhary Bhattacharya"। streeshakti.com। ৭ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৯।
7. ↑  "Kanchan Chaudhary Bhattacharya - Second IPS Officer of the country"। *IAS Paper* (ইংরেজি ভাষায়)। ২০১৭-০৪-১০। ২০১৬-০৩-২৭ তারিখে মূল থেকে আর্কাইভ করা। সংগ্রহের তারিখ ২০১৭-১০-২৮।
8. ↑  "The Tribune - Magazine section - Saturday Extra"। *www.tribuneindia.com*। সংগ্রহের তারিখ ২০১৭-১০-২৮।
মাজারের পশ্চিম দেয়ালের বহির্ভাগের শিলালিপি
**বদর আউলিয়ার দরগাহ** চট্টগ্রাম শহরের সবচেয়ে প্রাচীন স্থাপনাগুলোর মধ্যে অন্যতম। এটি নগরীর বকশির হাট এলাকার বদরপাতি রোডে অবস্থিত। বদর পীরের নামানুসারে স্থাপনাটির নামকরণ করা হয়। চট্টগ্রামে ইসলাম প্রচারক প্রথম সুফি সাধক হিসাবে বদর শাহই পরিচিত। প্রচলিত জজনশ্রুতি থেকে জানা যায় , পীর বদর যখন চট্টগ্রামে আস্তানা গড়েন তখন চট্টগ্রামে জিন-পরীদের বাসস্থান ছিল।তাদের অত্যাচারে মানুষের জীবন যাপন দুরূহ হয়ে উঠেছিল। এমনি সময়ে একদিন পীর বদর সমুদ্রপথে চট্টগ্রাম অবতরণ করেন। তিনি চট্টগ্রামবাসীদেরকে জিন -পরীদের দৌরাত্ম্য থেকে মুক্তি দেন।এ কিংবদন্তির পেছনে যেটুকু সত্য নিহিত রয়েছে তা হচ্ছে এই যে,চট্টগ্রাম তৎকালে মগ-দস্যুদের কেন্দ্রস্থল ছিল এবং বাংলার প্রথম স্বাধীন সুলতান মোবারক শাহের আমলে (১৩৩৮-১৩৫০ খৃ.)তার সেনাপতি কদল খান গাজীর সহায়তায় শাহ বদরুদ্দীন আল্লামা ওরফে বদর পীর ও তাঁর সহচরগণ মগদেরকে পরাজিত ও বিতাড়িত করে চট্টগ্রামে মুসলিম শাসনের সূচনা করেন ।  চট্টগ্রামে তিনি বিভিন্ন নামে পরিচিত যেমন- বদর আলম, বদর মোকাম, বদর পীর, বদর শাহ, বদর আউলিয়া প্রভৃতি। তার আগমন নিয়ে বিভিন্ন জনশ্রুতি প্রচলিত আছে। বদর পীরের চাটির কথা চট্টগ্রামে আজো কিংবদন্তি; কেউ কেউ মনে করেন, বদর শাহের চাটি থেকে চাটিগ্রাম হয়ে চট্টগ্রাম নামের উৎপত্তি।[]

বদর আউলিয়ার মাজার
চট্টগ্রাম মুসলমানদের রাজ্যভূক্ত হওয়ার আগে অর্থাৎ ফখরুদ্দিন মোবারক শাহ চট্টগ্রাম জয় করার আগেই ইসলাম প্রচারের জন্য সুদূর আরব থেকে হযরত বদর শাহ এখানে আসেন। বলা হয়, পাথরের বুকে চেপে সাগর পাড়ি দিয়ে চট্টগ্রামে পৌঁছেন তিনি। চট্টগ্রামের মানববর্জিত পরিবেশে তিনি দৈত্যদানবের কাছ থেকে এবাদত করার জন্য এক চাটি পরিমাণ জায়গা চেয়ে নেন। চাটির আলো ও আজানের ধ্বনির বিস্তারে দৈত্য-দানবরা পালিয়ে যায়। এ ঐতিহ্যবাহী চাটি হতে চট্টগ্রামের নামকরণ বলে ব্যাপক জনশ্রতি আছে। আউলিয়া বদর শাহই প্রথম চট্টগ্রামে চেরাগ জেলে গোড়াপত্তন করেন এ শহরের। আর এই ঐতিহাসিক স্মৃতি বহন করছে মোমিন রোডস্থ 'চেরাগী পাহাড়'। অনেকে মনে করেন, ১৪৪০ সালে মৃত্যুমুখে পতিত হওয়া বিহারের ছোট দরগাহে শায়িত পীর বদর উদ্দীন বদর-ই-আলম আর বন্দরনগরীর বদরপাতি পীর একই ব্যক্তি। কিন্তু অনেকেই এর সাথে দ্বিমত পোষণ করেন।। 

বদর আউলিয়া মাজারের নবনির্মিত গেইট
বদরশাহ মানুষের গানের মধ্য দিয়েও বেঁচে আছেন, তার প্রমাণ- মাঝিদের বিখ্যাত উদ্দীপনামূলক গান-"বদর বদর বদর বদর হেঁইয়ো--বদর বদর বদর বদর হেঁইয়ো"। চট্টগ্রামে পীর বদরের আস্তানা প্রায় সাড়ে ছয়শো বছরের স্মৃতি বহন করছে। পীর বদরের সমাধি ভবনটি সুলতানি আমলে তৈরী করা হয়েছে বলে ধারণা করা হয়।

চিত্রশালা
---------


উইকিমিডিয়া কমন্সে **বদর আউলিয়ার দরগাহ** সংক্রান্ত মিডিয়া রয়েছে।

* 
* 
* 
*

তথ্যসূত্র
---------

1. ↑  চট্টগ্রামের প্রাচীন ইমারত - প্রথম আলো
2. ↑  বাংলাপেডিয়ায় বদর আউলিয়া
3. ↑  "বাংলাদেশে ইসলাম | পাঠাগার"। *www.pathagar.org*। সংগ্রহের তারিখ ২০২৩-১২-২৭।
4. ↑  estern bengal district gazette chittagong, page-1
5. ↑  দৈনিক আজাদীর ৩৫ বছর পূরতি বিশেষ সংকলন
6. ↑  চট্টগ্রামে ইসলামী ঐতিহ্য-আব্দুল করিম-জ্ঞানলোক প্রকাশনী, পৃঃ৯
**পশ্চিম পাকিস্তান** (উর্দু: مغربی پاکستان‎‎, **Mag̱ẖribī Pākistān** আ-ধ্ব-ব: [məɣrɪbiː pɑːkɪst̪ɑːn]; বাংলা: পশ্চিম পাকিস্তান, **Pôścim Pākistān**) ছিল ১৯৪৭ সালে ভারত বিভাগের মাধ্যমে পাকিস্তান গঠনের পর রাষ্ট্রের দুটি অংশের অন্যতম অংশ।

১৯৪৭ সালে ব্রিটেন ভারতের স্বাধীনতা প্রদান করে। এসময় ভারত বিভাগের মাধ্যমে ভারত ও পাকিস্তান নামক দুটি রাষ্ট্রের সৃষ্টি হয়। পাকিস্তানের দুই অংশ ভারতের দুই পাশে অবস্থিত ছিল। পাকিস্তানের পশ্চিম অংশে ছিল তিনটি গভর্নর প্রদেশ (উত্তর-পশ্চিম সীমান্ত প্রদেশ, পশ্চিম পাঞ্জাব ও সিন্ধু প্রদেশ), একটি চীফ কমিশনার প্রদেশ (বালুচিস্তান প্রদেশ) এবং বালুচিস্তান স্টেটস ইউনিয়ন। এর সাথে ছিল কিছু স্বাধীন দেশীয় রাজ্য (বাহাওয়ালপুর, চিত্রাল, দির, হুনজা, খায়েরপুর ও সোয়াত), করাচির চারপাশের ফেডারেল রাজধানী অঞ্চল ও গোত্রীয় এলাকা। রাষ্ট্রের পূর্বাঞ্চলে ছিল পূর্ব পাকিস্তান। এই অংশ একটিমাত্র প্রদেশ পূর্ব বাংলা নিয়ে গঠিত হয়েছিল। এছাড়া পূর্বে আসামের অংশ সিলেট জেলা পূর্ব বাংলার অংশ হয়।

পশ্চিম পাকিস্তানই প্রকৃত পাকিস্তান এবং পূর্ব পাকিস্তান একটি প্রাদেশিক অংশ এমন নীতি তৎকালীন সময়ে দেখা যায়।[] জাতিসত্ত্বার দিক থেকে পূর্ব পাকিস্তান অর্ধেক জনসংখ্যার অধিকারী হলেও অধিকাংশ রাজনৈতিক কর্তৃত্ব পশ্চিম পাকিস্তান কর্তৃক নিয়ন্ত্রিত হত। রাষ্ট্রের দুই অংশের মধ্যে ভৌগোলিক দূরত্বের কারণে নতুন সংবিধান প্রণয়নে দেরি হয়েছিল বলে মনে করা হয়। দুই অঞ্চলের মধ্যে পার্থক্য দূর করার জন্য সরকার দুইটি পৃথক প্রদেশকে এক ইউনিট হিসেবে রাষ্ট্রের পুনর্গঠনের সিদ্ধান্ত নেয়। প্রধানমন্ত্রী চৌধুরী মুহাম্মদ আলি ১৯৫৪ সালের ২২ নভেম্বর তা ঘোষণা করেন।

স্নায়ুযুদ্ধ চলাকালে পাকিস্তান যুক্তরাষ্ট্রের ঘনিষ্ঠ মিত্র ছিল। সাউথইস্ট এশিয়া ট্রিটি অর্গানাইজেশন (সিয়াটো) ও সেন্ট্রাল ট্রিটি অর্গানাইজেশন (সেনটো) এই দুটিতে পাকিস্তান প্রভাবশালী সদস্য ছিল। পশ্চিম পাকিস্তান দক্ষিণ এশিয়ার অন্যতম বৃহৎ অর্থনৈতিক ও সামরিক শক্তিতে পরিণত হয়। পাকিস্তানের অধিকাংশ অর্থনৈতিক অগ্রগতি পশ্চিম অংশে সীমাবদ্ধ ছিল এবং পূর্ব পাকিস্তানে কাঙ্ক্ষিত উন্নয়ন সম্পন্ন হয়নি।

১৯৭০ সালে রাষ্ট্রপতি জেনারেল ইয়াহিয়া খান বেশ কিছু ধারাবাহিক আঞ্চলিক, সাংবিধানিক ও সামরিক সংস্কারে হাত দেন। এর মাধ্যমে প্রাদেশিক আইনপরিষদ, রাষ্ট্রীয় আইনসভা ও বর্তমানে পাকিস্তানের চারটি প্রদেশের প্রাদেশিক সীমানা চিহ্নিত হয়। ১৯৭০ সালে লিগাল ফ্রেমওয়ার্ক অর্ডার, ১৯৭০ অনুযায়ী "এক ইউনিট" বাতিল করা হয় এবং "পশ্চিম" শব্দ বাদ দিয়ে শুধু পাকিস্তান নামে রাষ্ট্রের নামকরণ করা হয়। এই আদেশ পূর্ব পাকিস্তানে কোনো প্রভাব ফেলেনি। পরের বছর বাংলাদেশের স্বাধীনতা যুদ্ধের ফলে পূর্ব পাকিস্তান স্বাধীন বাংলাদেশ হিসেবে পৃথক হয়ে যায়। এরপর থেকে পাকিস্তানের পশ্চিম অংশ পাকিস্তান হিসেবে কার্যকর রয়েছে।

আরও দেখুন
---------

* পূর্ব পাকিস্তান
* ভারত-পাকিস্তান যুদ্ধ ১৯৭১
* পশ্চিম পাকিস্তান প্রাদেশিক পরিষদের স্পিকারদের তালিকা
* পাকিস্তান আন্দোলন

তথ্যসূত্র
---------

1. 1 2 3 4  Story of Pakistan। "West Pakistan Established as One Unit [1955]"। *Story of Pakistan (Note: One Unit continued until General Yahya Khan dissolved it on July 1, 1970)*। Story of Pakistan, West Pakistan। সংগ্রহের তারিখ ২৭ ফেব্রুয়ারি ২০১২।

বহিঃসংযোগ
---------

 উইকিমিডিয়া কমন্সে পশ্চিম পাকিস্তান সম্পর্কিত মিডিয়া দেখুন।
বিভিন্ন ব্যান্ড সহ একটি স্পেক্ট্রাল ব্যান্ড
**বর্ণালী ব্যান্ডগুলি** একটি প্রদত্ত বর্ণালীর অঞ্চল, যার একটি নির্দিষ্ট তরঙ্গদৈর্ঘ্য বা ফ্রিকোয়েন্সি রয়েছে। প্রায়শই, এটি ইলেক্ট্রোম্যাগনেটিক ব্যান্ড, ইলেক্ট্রোম্যাগনেটিক স্পেকট্রামের অঞ্চলগুলিকে বোঝায়।  আরও সাধারণভাবে, বর্ণালী ব্যান্ডগুলি অন্যান্য ধরণের সংকেতের বর্ণালীতেও সংজ্ঞায়িত করা যেতে পারে, যেমন, নয়েজ স্পেকট্রাম । একটি **ফ্রিকোয়েন্সি ব্যান্ড** হল ফ্রিকোয়েন্সি ডোমেনের একটি ব্যবধান, যা একটি নিম্ন ফ্রিকোয়েন্সি এবং একটি উপরের ফ্রিকোয়েন্সি দ্বারা সীমাবদ্ধ। উদাহরণস্বরূপ, এটি একটি *রেডিও ব্যান্ডকে* নির্দেশ করতে পারে, যেমন আন্তর্জাতিক টেলিকমিউনিকেশন ইউনিয়ন দ্বারা সেট করা বেতার যোগাযোগের মান।

আলোচনা
------

পারমাণবিক পদার্থবিজ্ঞানে, বর্ণালী ব্যান্ডগুলিকে ঘনীভূত পদার্থ, বৃহৎ অণু ইত্যাদি সহ পলিআটমিক সিস্টেমের ইলেক্ট্রোম্যাগনেটিক নির্গমনকে বলা হয়। প্রতিটি *বর্ণালী রেখা* অণুতে পরমাণু বিভক্ত হওয়ার একটি স্তরের সাথে মিলে যায়। যখন পরমাণুর সংখ্যা বড় হয়, তখন একজন শক্তির স্তরের একটি ধারাবাহিকতা পায়, তথাকথিত "বর্ণালী ব্যান্ড"। এগুলিকে প্রায়শই মোনাটমিক লাইনের মতো একইভাবে লেবেল করা হয়।

ব্যান্ড ওভারল্যাপ হতে পারে. সাধারণভাবে, শক্তি বর্ণালী একটি ঘনত্ব ফাংশন দ্বারা দেওয়া যেতে পারে, একটি নির্দিষ্ট ব্যবধানের জন্য কোয়ান্টাম সিস্টেমের শক্তি স্তরের সংখ্যা বর্ণনা করে। বর্ণালী ব্যান্ডগুলির ধ্রুবক ঘনত্ব থাকে এবং যখন ব্যান্ডগুলি ওভারল্যাপ হয়, তখন সংশ্লিষ্ট ঘনত্বগুলি যোগ করা হয়।

*ব্যান্ড স্পেকট্রা* হল লাইনের একটি গ্রুপকে দেওয়া নাম যা ঘনিষ্ঠভাবে ব্যবধানে এবং একটি নিয়মিত ক্রম অনুসারে সাজানো হয় যা একটি ব্যান্ড বলে মনে হয়। এটি একটি রঙ্গিন ব্যান্ড, দুই পাশের অন্ধকার স্পেস দ্বারা পৃথক করা এবং একটি নিয়মিত ক্রমানুসারে সাজানো। একটি ব্যান্ডে, বিভিন্ন তীক্ষ্ণ এবং প্রশস্ত রঙের রেখা রয়েছে, যা একদিকে কাছাকাছি এবং অন্য দিকে প্রশস্ত। প্রতিটি ব্যান্ডের তীব্রতা নির্দিষ্ট সীমা থেকে পড়ে যায় এবং অন্য দিকে অস্পষ্ট। সম্পূর্ণ ব্যান্ড বর্ণালীতে, একটি ব্যান্ডে একটি সংখ্যা রেখা থাকে।

এই বর্ণালী উৎপন্ন হয় যখন নির্গত পদার্থটি আণবিক অবস্থায় থাকে। অতএব, তাদের *আণবিক বর্ণালীও* বলা হয়। এটি ভ্যাকুয়াম টিউবের একটি অণু দ্বারা নির্গত হয়, ধাতব লবণ সহ সি-আর্ক কোর। ব্যান্ড স্পেকট্রাম হল বিভিন্ন বর্ণালী রেখার সংমিশ্রণ, যা আণবিক কম্পনশীল, ঘূর্ণনশীল এবং ইলেকট্রনিক ট্রানজিশনের ফলে হয়। স্পেকট্রোস্কোপি জ্যোতির্বিদ্যা এবং অন্যান্য উদ্দেশ্যে বর্ণালী ব্যান্ড অধ্যয়ন করে। অনেক সিস্টেম বর্ণালী ব্যান্ড দ্বারা চিহ্নিত করা হয় যা তারা সাড়া দেয়। উদাহরণ স্বরূপ:

1. বাদ্যযন্ত্র শ্রবণ সীমার মধ্যে নোটের বিভিন্ন রেঞ্জ তৈরি করে।
2. ইলেক্ট্রোম্যাগনেটিক বর্ণালীকে দৃশ্যমান আলো, ইনফ্রারেড বা অতিবেগুনী বিকিরণ, রেডিও তরঙ্গ, এক্স-রে ইত্যাদির মতো বিভিন্ন পরিসরে বিভক্ত করা যেতে পারে এবং এই রেঞ্জগুলির প্রতিটিকে ছোট পরিসরে ভাগ করা যেতে পারে।
3. একটি রেডিও কমিউনিকেশন সিগন্যাল অবশ্যই তার বেশিরভাগ শক্তি বহন করে এমন ফ্রিকোয়েন্সির একটি পরিসীমা দখল করে, যাকে এর ব্যান্ডউইথ বলা হয়। একটি ফ্রিকোয়েন্সি ব্যান্ড একটি যোগাযোগ চ্যানেলের প্রতিনিধিত্ব করতে পারে বা অনেকগুলিতে উপবিভক্ত হতে পারে। বিভিন্ন ব্যবহারের জন্য রেডিও ফ্রিকোয়েন্সি রেঞ্জের বরাদ্দ রেডিও স্পেকট্রাম বরাদ্দের একটি প্রধান কাজ।

1. ↑  Mehta, Akul (২৫ আগস্ট ২০১১)। "Introduction to the Electromagnetic Spectrum and Spectroscopy"। Pharmaxchange.info। সংগ্রহের তারিখ ২০১১-১১-০৮।
2. ↑  "An Overview of Frequency Bands and Their Applications"। *resources.pcb.cadence.com* (ইংরেজি ভাষায়)। সংগ্রহের তারিখ ২০২৩-০৪-১৮।
এই নিবন্ধটি কান হতে নিঃসৃত পদার্থ সম্পর্কিত; একই বানানের অন্যান্য নিবন্ধের জন্য খোল (দ্ব্যর্থতা নিরসন) দেখুন।

**কানের খৈল** (ইংরেজি: cerumen /səˈruːmɛn/) ডাক্তারি পরিভাষায় সেরুমেন। মানুষ এবং অন্যান্য স্তন্যপায়ী প্রাণির কর্ণকুহরে নিঃসৃত একপ্রকার হলুদাভ নিঃসরণ। কর্ণকুহরের বাইরের দিকের এক তৃতীয়াংশের দেওয়ালের পরিবর্তিত এপোক্রিন ঘর্মগ্রন্থি ও সেবাম গ্রন্থির মিশ্রিত ক্ষরণই সেরুমেন। একে সাধারণতঃ "কানের ময়লা" বলে ডাকা হলেও এর প্রয়োজীয় ভুমিকা আছে। এটি কর্ণকুহরের ত্বকের সুস্বাস্হ্য বজায় রাখে এবং ব্যাকটেরিয়া, ছত্রাক, পোকামাকড় ও পানি হতে কানকে রক্ষা করে। তবে অতিরিক্ত পরিমাণে এর উপস্হিতি কর্ণকুহর আটকে দিয়ে কানের পর্দার উপর চাপ সৃষ্টি করতে পারে এবং শ্রবণশক্তির হানি ঘটাতে পারে।

সচরাচর এই খৈল নরম আঠালো পদার্থের মতো। আঠালো অবস্খায় এটি কান থেকে এমনিতেই বেরিয়ে যায়। খাদ্য চিবিয়ে খাওয়ার সময় বা কথা বলার সময় চোয়ালের যে নড়াচড়া হয় তাতেই এই খৈল বহির্কণ থেকে বাইরের দিকে চলে আসে। এই প্রক্রিয়ায় সহায়তা করে বহির্কর্ণের নালীতে অবস্খিত লোম। এই লোম ঝাড়ুর মতো করে বাইরের দিকে ঝেড়ে কানের ময়লাকে বের করে দেয়। স্বাভাবিক অবস্খায় কানের নরম আঠালো পরিষ্কার করার দরকার পরে না কারণ এটি এমনিতেই বের হয়ে যায়। তাছাড়া এটি কোনো সমস্যাও করে না। তবে এই খৈল অনেক সময় শক্ত হয়ে পড়ে এবং তখন সমস্যা দেখা দেয়।বিশেষ করে যাদের ত্বক কম তৈলাক্ত তাদের কানের খইল শক্ত হতে পারে। মাথায় যাদের খুশকি থাকে তাদের কানেও প্রচুর খৈল জমে। তবে খুশকির কারণে জমা খৈলের সাথে স্বাভাবিক প্রক্রিয়ায় জমা খৈলের মধ্যে পার্থক্য রয়েছে। সামান্য কিংবা অতিরিক্ত শক্ত খৈল কানে জমে কানে ব্যথা হয়। কারো কারো কান খৈল ভর্তি থাকে কিন্তু ব্যথা হয় না। এইসব ক্ষেত্রে পানিতে ডুব দিয়ে গোসল করার কারণে যখন কানে পানি ঢুকে যায়, তখন খৈল সেই পানি শুষে নেয়। পানি শুষে খৈল স্ফীত হয়ে বহিকর্ণের পথে চাপের সৃষ্টি করে। এর ফলেও কানে ব্যথার উদ্রেক হয়।

কটন বাডের ‍উপর ভেজা ধরনের কানের খৈল

তথ্যসূত্র
---------

1. ↑  Earwax  ওয়েব্যাক মেশিনে আর্কাইভকৃত ২৫ ফেব্রুয়ারি ২০০৯ তারিখে at the American Hearing Research Foundation. Chicago, Illinois 2008.
2. ↑  "ওয়াক্স বা কানের খৈল"। ২ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৪।
**কুশল পাঞ্জাবী** একজন ভারতীয় চলচ্চিত্র ও টেলিভিশন অভিনেতা ছিলেন যিনি টিভি রিয়ালিটি গেম শো *জোর কা ঝটকা বিজয়ী* , মার্কিন গেম শোর ভারতীয় সংস্করণ ওয়াইপ আউট( ফেব্রুয়ারি ,২০১১), ৫ মিলিয়ন টাকার পুরস্কার পান।

অভিনয় জীবন
-----------

তিনি ফারহান আখতারের লকশ্যা এবং করণ জহরের কাল চলচ্চিত্রে অভিনয় করেছেন। এছাড়া লাইফ ওকে এর স্কাইলাইন এবং সনি এর সিআইডিতেও অভিনয় করেছেন।তিনি অনেক ক্রীড়া প্রোগ্রামের অংশ হয়েছেন, যার মধ্যে এক সে বারকার এক,ঝালাক দিক লা যা,প্যাঁয়সা ভারি পারেগা ইত্যাদি আছে।সর্বশেষ তিনি ক্যা হাল মিস্টার পাঞ্চাল ? এ শিব চরিত্রে অভিনয় করেন ।

সিরিয়াল
--------

১৯৯৫ - এ মাউথফুল অব স্কাই

২০০২ - লাভ ম্যারেজ

২০০৪ - রাজা - স্কাই কা রাজা

২০০৩ - সিআইডি

২০০৪ - দেখো মাগার প্যার সে

২০০৪ - কাভি হা কাভি না

২০০৫ - ইয়ে দিল জেট মিক

২০০৫ - স্থান

২০০৫ - ফিয়ার ফ্যাক্টর

২০০৫ - প্যাঁয়সা ভারি পারেগা

২০০৬ - কসম সে

২০০৬ - শ ... ফির কোই হে

২০১৭-২০১৯ - ক্যা হাল মিস্টার পাঞ্চাল ?

মৃত্যু
------

কুশল পাঞ্জাবী ২০১৯ সালের ২৬ ডিসেম্বর ৩৭ বছর বয়সে প্রয়াত হন।

তথ্যসূত্র
---------

1. ↑  "Kushal Punjabi Wins Zor Ka Jhatka"। *NDTV Movies*। ২৬ ফেব্রুয়ারি ২০১১। ১৪ জুলাই ২০১১ তারিখে মূল থেকে আর্কাইভ করা।
2. ↑  "Kushal Punjabi wins 'Zor Ka Jhatka'"। *The Times of India*। ২৬ ফেব্রুয়ারি ২০১১।
3. ↑  Ishq Mein Marjawan actor Kushal Punjabi dies at the age of 37; actor Karanvir Bohra shares shocking news on social media
4. ↑  Actor Kushal Punjabi dies at the age of 37, Karanvir Bohra says ‘your demise has shocked me’
5. ↑  Kushal Punjabi Passes Away at 37, Karanvir Bohra Shares News on Twitter
বিভিন্ন কাপড়ের মাসিক প্যাডের ঝুড়ি
 কোকোপেলি মোটিফ সহ পুনরায় ব্যবহারযোগ্য কাপড়ের মাসিক প্যাড
**কাপড়ের মাসিক প্যাড** হল অন্তর্বাসে পরা কাপড়ের প্যাড, মাসিকের তরল (জরায়ুর আস্তরণ থেকে রক্ত) সংগ্রহের জন্য। এগুলি এক ধরনের পুনঃব্যবহারযোগ্য মাসিক স্বাস্থ্যবিধি পণ্য এবং স্যানিটারি ন্যাপকিন বা মাসিক কাপের বিকল্প। যেহেতু এগুলো পুনরায় ব্যবহার করা যেতে পারে, তাই এগুলো সাধারণত নিষ্পত্তিযোগ্য প্যাডের তুলনায় কম ব্যয়বহুল এবং উত্পাদিত বর্জ্যের পরিমাণ হ্রাস করে।   

সাধারণত এগুলি শোষক কাপড়ের স্তর (যেমন তুলা বা শণ) থেকে তৈরি করা হয় যা মাসিক, জন্ম-পরবর্তী রক্তপাত বা যোনি থেকে রক্তের প্রবাহকে শোষণ করার জন্য বা নিয়মিত যোনি তরল স্রাব থেকে অন্তর্বাসকে রক্ষা করার জন্য প্রয়োজনীয় অন্য কোনও পরিস্থিতিতে পরা হয়। ব্যবহারের পরে, এগুলি ধুয়ে শুকানো হয় এবং তারপরে পুনরায় ব্যবহার করা হয়।

আরো দেখুন
---------

* মাসিক স্বাস্থ্যবিধি দিবস
* মাসিকের স্বাস্থ্যবিধি ব্যবস্থাপনা

তথ্যসূত্র
---------

1. ↑  "Cloth Menstrual Pad Or Reusable Pads"। *menstruation-info-with-doc.com*। সংগ্রহের তারিখ ৪ জুন ২০১৫।
2. ↑  "7 Powerful reasons why you should switch to reusable menstrual products"। *treehugger.com*। ১৯ জুন ২০১৫ তারিখে মূল থেকে আর্কাইভ করা। সংগ্রহের তারিখ ৪ জুন ২০১৫।
3. ↑  "Making the Switch to Reusable Menstrual Products"। *naturalparentsnetwork.com*। সংগ্রহের তারিখ ৪ জুন ২০১৫।
4. ↑  Cavanaugh, Tim (১৯৯৮-০৭-৩১)। "Salon Mothers Who Think | Go with the flow"। *Salon.com*। সংগ্রহের তারিখ ২০১২-০৯-১৮।

বহিঃসংযোগ
---------

* ঋতুস্রাব জাদুঘর
যন্ত্রের কাজের পরিপ্রেক্ষিতে, একটি **কাটিং টুল** বা **কাটার** সাধারণত একটি শক্ত ধাতু দ্বারা তৈরী যন্ত্র যা ধাতব বস্তু কাটতে,আকার-আকৃতি পরিবর্তন করতে ও অতিরিক্ত ধাতব অংশ অপসারণ করতে ব্যবহার করা হয়। এই সরঞ্জামগুলির বেশিরভাগই বিভিন্ন ধাতুর জন্য বিশেষ বিশেষভাবে ডিজাইন করা হয়ে থাকে। বিভিন্ন ধরনের সিঙ্গেল এজ কাটিং টুল রয়েছে যেগুলো বিভিন্ন ধরনের শক্ত ধাতু থেকে তৈরি করা হয় ও নির্দিষ্ট আকৃতিতে প্রস্তুত করা হয় যাতে টার্নিং প্রক্রিয়ার মাধ্যমে একটি নির্দিষ্ট অংশের কাজ সম্পাদন করতে পারে। সিঙ্গেল এজ কাটিং টুলস প্রধানত একটি লেদ মেশিন দ্বারা টার্নিং অপারেশনগুলিতে ব্যবহৃত হয়। অপারেশনে কার্যবস্তুর আকার ও ধাতব বৈশিষ্ট্যের ভিত্তিতে নির্দিষ্ট আকারের ও ধাতব গুণের টুলস ব্যবহার করা হয়। এই কাটিং টুলসকে একটি টুল পোস্টে বাধানো হয় যা জবকে পছন্দসই আকারে কাটতে টুলসকে পরিচালিত করে। সিঙ্গেল এজ কাটিং টুলস শেপিং মেশিন এবং প্ল্যানিং মেশিনেও ধাতু কাটার জন্য ব্যবহার করা হয়। যার জন্য কাটিং এজ ব্যবহার হয়। মিলিং এবং ড্রিলিং টুল প্রায়ই মাল্টিপয়েন্ট টুল। ড্রিলিং সাধারণত একটি কার্যকরী বস্তুর মধ্যে গর্ত করতে ব্যবহৃত হয়। সমস্ত ড্রিল বিটের দুটি কাটিং এজ থাকে যা দুটি সমানভাবে টেপার কোণে ভূমিষ্ঠ হয় যা নিম্নগামী ঘূর্ণন শক্তি প্রয়োগ করে উপাদানের মধ্য দিয়ে কাটা হয়। এন্ডমিল বা মিলিং বিট, যেগুলো দ্বারাও ঘূর্নণ বলের মাধ্যমে ধাতু কাটা হয়। যদিও এই সরঞ্জামগুলি ওয়ার্কপিসে গর্ত করার জন্য তৈরি করা হয় না। তারা অনুভূমিক শিয়ার বিকৃতি দ্বারা কাটে যাতে ওয়ার্কপিসটি ঘূর্ণায়মান হওয়ার সাথে সাথে টুলকে জবের মধ্যে আনা হয়। এটি টুল পাথ হিসাবে পরিচিত যা টেবিলের অক্ষ বরাবর পরিচালিত হয় এবং যা কার্যকরী বস্তুটিকে সঠিক জায়গায় ধরে রাখে। এই টেবিলটি বিভিন্ন ধরনের ভাইস এবং ক্ল্যাম্পিং টুলস নিয়ে ডিজাইন করা হয়ে থাকে যাতে বস্তুটিকে স্থির ভাবে ধরে রাখা যায় এবং এর বিভিন্ন কোণে এবং দিকে কাটারটি যেতে পারে। বিভিন্ন ধরনের এন্ডমিল রয়েছে যেগুলো নির্দিষ্ট ধরনের মিলিং ক্রিয়া সম্পাদন করে।

গ্রাইন্ডিং স্টোন হল এমন টুল যা বিভিন্ন কাটিং এজ ধারণ করে পাথরের সম্পূর্ণতাকে জুড়ে দেয়। ধাতব কাটার সরঞ্জামের মতো এই গ্রাইন্ডিং পাথর কখনই নিস্তেজ হয় না। প্রকৃতপক্ষে ধাতব কাটিং টুলসের কাটিং এজের গঠন এরকম যে এর দ্বারা গ্রাইন্ডিং হুইল এবং অন্যান্য শক্ত পদার্থের আবরণ তুলে ফেলা যায়। বিভিন্ন ধরনের গ্রাইন্ডিং পাথরের চাকা রয়েছে যা বিভিন্ন ধরনের ধাতু পিষতে ব্যবহৃত হয়। যদিও এই পাথরগুলি ধাতব নয়, কিন্তু এই পাথরকে ঐসব ওয়ার্কপিসের থেকে শক্ত হতে হয়। যদি ধাতুর কাঠিন্যতা গ্রাইন্ডিং পাথরের চেয়ে বেশি হয় তবে ধাতু পাথরটিকে কেটে ফেলবে। এটা আদর্শ নয়।  ঘষিয়া তুলিয়া ফেলিতে সক্ষম প্রতিটি দানা একটি মাইক্রোস্কোপিক একক-বিন্দু কাটিং প্রান্ত (যদিও উচ্চ নেতিবাচক রেক কোণ ) হিসাবে কাজ করে এবং একটি ক্ষুদ্র চিপ কাঁচি করে।

কাটার সরঞ্জামের উপকরণগুলি অবশ্যই যে উপাদানটি কাটা হবে তার চেয়ে শক্ত হতে হবে এবং টুলসটি অবশ্যই ধাতব-কাটিং প্রক্রিয়ায় উৎপন্ন তাপ এবং বল সহ্য করার সক্ষম হতে হবে। এছাড়াও, সরঞ্জামটির একটি নির্দিষ্ট জ্যামিতিক দিক থাকতে হবে, ক্লিয়ারেন্স কোণগুলি এমনভাবে ডিজাইন করা হয়েছে যাতে কাটিং প্রান্তটি ওয়ার্কপিসের পৃষ্ঠে বাকি টুলটি টেনে না নিয়েই ওয়ার্কপিসের সাথে যোগাযোগ করতে পারে। কাটা মুখের কোণটিও গুরুত্বপূর্ণ, যেমন বাঁশির প্রস্থ, বাঁশি বা দাঁতের সংখ্যা এবং মার্জিনের আকার এর মতো। একটি দীর্ঘ কর্মময় জীবন পেতে, উপরের সবগুলিকে অবশ্যই পর্যবেক্ষণ করতে হবে, সাথে টুলটি চালানোর গতি এবং ফিড ও পর্যবেক্ষণ করতে হবে।

তথ্যসূত্র
---------

1. ↑  Explain Cutting Tools  ওয়েব্যাক মেশিনে আর্কাইভকৃত ২০১৯-০৫-১২ তারিখে, retrieved 2019-05-12.
**কাটি লৌ স্যামুয়েলসন** (জন্ম ১৩ জুন, ১৯৯৭) আমেরিকান মহিলা বাস্কেটবল দলের ডালাস উইংসের একজন আমেরিকান পেশাদার বাস্কেটবল খেলোয়াড়। তিনি কলেজ বাস্কেটবলের জন্য ইউসিওএনএন হাস্কিস খেলেছেন।

উচ্চ বিদ্যালয়
--------------

স্যামুয়েলসন তিনটি মৌসুমে ম্যাটার দেই হাই স্কুল বাস্কেটবল দলের হয়ে খেলেছিলেন। ২০১২-১৩ সালে একজন সোফমোর হিসাবে তিনি প্রতি খেলায় গড়ে ২০.৯ পয়েন্ট এবং ৬.৯ রিবাউন্ডস এবং মেটর দেইকে ৩০-২ রেকর্ডে সাহায্য করেছিলেন। পরের মৌসুমে, স্যামুয়েলসনের গড় গড়ে ২৬.৩ পয়েন্ট এবং ৯.৪ রিবাউন্ড। তিনি ২০১৪ সালের ক্যালিফোর্নিয়ার খেলোয়াড় নির্বাচিত হয়েছিলেন এবং ইউএসএ টুডে প্রথম দল অল-আমেরিকানে ছিলেন। সিনিয়র হিসাবে, স্যামুয়েলসনের গড় গড়ে ২৪.৯ পয়েন্ট এবং ৮.৫ রিবাউন্ড। তিনি মাত্তর দেইকে তাদের তৃতীয় তৃতীয় ত্রিত্ব লিগ চ্যাম্পিয়নশিপ এবং ২০১৫ সালের আঞ্চলিক চ্যাম্পিয়নশিপে জিততে সহায়তা করেছিলেন; দলটি ৩১-৩ করে সমাপ্তি ঘটায়। ২০১৪-১৫ মৌসুমের পরে, স্যামুয়েলসনকে ইউএসএ টুডে, গ্যাটোরেড, ম্যাকডোনাল্ডস এবং উইমেনস বাস্কেটবল বাস্কেটবল কোচস অ্যাসোসিয়েশন, সর্বকালের সর্বকালের সেরা খেলোয়াড় নির্বাচিত করেছিলেন এবং সর্বসম্মত অল-আমেরিকান প্রথম দল করেছিলেন। তাঁর উচ্চ বিদ্যালয়ের ক্যারিয়ারের সময় তিনি ম্যাটার দেই সিঙ্গেল সিজনের রেকর্ডস পয়েন্ট গড় (২৯.২), ফিল্ড গোল শতাংশ (৬২.০), ফ্রি থ্রো পার্সেন্ট (৮৯.৪), ফ্রি থ্রো (১৭৮), ফ্রি থ্রো প্রয়াস (২১১) এবং তিন-পয়েন্টার তৈরি (১১৭)।

কলেজ
----

স্যামুয়েলসন ২০১৫–১৬ সালে কানেকটিকাট বিশ্ববিদ্যালয়ের নবীন ছিলেন। তিনি হসকিজের ৩৮ টি গেমের ৩৭ টিতে খেলেছেন। চোটের কারণে তিনি জাতীয় চ্যাম্পিয়নশিপ খেলাটি খেলতে পারেননি। প্রতি মৌসুমে স্যামুয়েলসন ১১.০ পয়েন্ট অর্জন করেছিলেন এবং ৭৮ টি করে তিনটি পয়েন্টার নিয়ে দলকে নেতৃত্ব দিয়েছেন। তিনি ১৯ মার্চ রবার্ট মরিসের বিপক্ষে ২২ মৌসুমে উচ্চতম স্কোর অর্জন করেছিলেন। স্যামুয়েলসনকে ইএসপিএনডাব্লিউ দ্বারা ২০১৬ সালে বছরের নবীনতমের নাম ঘোষণা করা হয়েছিল। আমেরিকান অ্যাথলেটিক কনফারেন্সের সর্বশেষ দল এবং এএসি অল-টুর্নামেন্ট দলেও তাকে নাম দেওয়া হয়েছিল।

২০১৬–১৭ সালে স্যামুয়েলসন হস্কিজের সমস্ত গেমসে শুরু করেছিলেন। প্রতি খেলায় তার ২০.২ পয়েন্ট এবং ৪২.০ থ্রি-পয়েন্টের মাঠের গোল শতাংশ দুটি এএকে দ্বিতীয় অবস্থানে রয়েছে। ৬ মার্চ ২০১৭ সালে, স্যামুয়েলসন ইউএসএফের বিপক্ষে ক্যারিয়ারের সর্বোচ্চ ৪০ পয়েন্ট অর্জন করেছিলেন। তিনি ২০১৭ সালের এএসি সহ-খেলোয়াড় এবং এএসি টুর্নামেন্টের সর্বাধিক অসামান্য খেলোয়াড় নির্বাচিত হয়েছিলেন। তিনি এপি, ডাব্লুবিসিএ এবং ইউএসবিডাব্লিউএ দ্বারা প্রথম দল অল আমেরিকান হিসাবেও নির্বাচিত হয়েছিলেন এবং এএকে প্রথম দল তৈরি করেছিলেন।

১৩ ই জানুয়ারী ২০১৯, স্যামুয়েলসন দক্ষিণ ফ্লোরিডার বিপক্ষে জয়ের পেশাদার জীবনে ২,০০০ পয়েন্টকে ছাড়িয়ে যান। তিনি এই মাইলফলক অর্জনের জন্য দশম ইউকন খেলোয়াড় হয়েছেন।

তথ্যসূত্র
---------

1. 1 2 3  "Katie Lou Samuelson"। Uconnhuskies.com। মার্চ ২৮, ২০১৮ তারিখে মূল থেকে আর্কাইভ করা। সংগ্রহের তারিখ মার্চ ২৭, ২০১৮।
2. ↑  Eaton-Robb, Pat (জানুয়ারি ১৩, ২০১৯)। "Samuelson reaches 2,000 points as UConn beats South Florida"। *The News Tribune*। জানুয়ারি ২১, ২০১৯ তারিখে মূল থেকে আর্কাইভ করা। সংগ্রহের তারিখ জানুয়ারি ২১, ২০১৯।
১৯৩৪ সালের ২৪ এপ্রিল তারিখে স্যার সি ভি রমন **ভারতীয় বিজ্ঞান একাডেমী** প্রতিষ্ঠা করেন। সেই বছররে ৩১ জুলাই তারিখে ৬৫ জন সদস্যের সাথে প্রতিষ্ঠানটির শুভারম্ভ করা হয়। সেইদিনই অনুষ্ঠিত হওয়া একটি সভায় স্যার সি ভি রমনকে প্রতিষ্ঠানটির সভাপতিরূপে নির্বাচিত করে সংবিধানটি রচনা করা হয়।

উদ্দেশ্য
--------

প্রতিষ্ঠানটির মূল উদ্দেশ্য

* প্রায়োগিক ও বিশুদ্ধ বিজ্ঞানের প্রগতি
* বিজ্ঞানের বিভিন্ন শাখার গবেষণায় উৎসাহ প্রদান
* ভারতের বৈজ্ঞানিক গবেষণাকে বিশ্বের দরবারে নিয়ে যাওয়া
* বিভিন্ন প্রতিষ্ঠানগুলিতে হওয়া গবেষণার খবর মানুষের সামনে নিয়ে যাওয়া
* বিজ্ঞান একাডেমীতে জমা দেয়া বিভিন্ন গবেষণা পত্রের উপর আলোচনা
* বিজ্ঞান সম্পর্কীয় কাজকর্মে সরকারকে পরামর্শ প্রদান

রমন আসন
-------

১৯৭২ সাল থেকে ভারত সরকার স্যার সি ভি রমনের স্মৃতি সজীব করে রাখতে বিশিষ্ট বিজ্ঞানীদের ছয় সপ্তাহ থেকে ছয় মাসের এক সময়ের জন্য এই সম্মান প্রদান করে।

অন্যান্য কাজকর্ম
----------------

একাডেমী সমগ্র ভারতের নির্বাচিত শিক্ষকের জন্য দু'সপ্তাহ ব্যাপী এক বিশেষ অনুষ্ঠানের আয়োজন করে। তাছাড়া, নির্বাচিত ছাত্র-ছাত্রী তথা শিক্ষকদের জন্য ফেলোশিপ প্রদানের এক কার্যক্রমও প্রতি বছর অনুষ্ঠিত হয়। কিছু নির্দিষ্ট বিষয়ের উপর বিদ্যালয় ও বিশ্ববিদ্যালয়ে বক্তৃতা অনুষ্ঠানও হয়।

তথ্যসূত্র
---------

1. ↑  D. P. Burma; Maharani Chakravorty (২০১১)। *From Physiology and Chemistry to Biochemistry*। Pearson Education India। পৃষ্ঠা 169–। আইএসবিএন 978-81-317-3220-5। সংগ্রহের তারিখ ১৪ জুন ২০১৩।

বহিঃসংযোগ
---------
**কাবকাব**, যা কাসাভা ক্র্যাকার বা কাসাভা ক্রিসপ নামেও পরিচিত, এটি একটি ঐতিহ্যবাহী ফিলিপিনো ডিস্ক-আকৃতির ওয়েফার যা গ্রাউন্ড কাসাভা থেকে তৈরি। এটি দক্ষিণ ফিলিপাইন থেকে উদ্ভূত, তবে মিন্দানাও এবং দক্ষিণ ভিসায়াস দ্বীপপুঞ্জের রন্ধনশৈলীর সাথে সবচেয়ে ঘনিষ্ঠভাবে জড়িত।

অন্যান্য নাম
------------

কাবকাব হ'ল বেশিরভাগ দক্ষিণ ভিসায়াসের খাবারের নাম (ভিসায়ান ভাষায় ওকলিফ ফার্নের সাধারণ নাম থেকে উদ্ভূত)। এটি সেবুতে সালভারো নামেও পরিচিত; উত্তর মিন্দানাও, কামিগুইন এবং জাম্বোঙ্গা দেল নর্তে কিপিং; দিপোলগ এবং জামবোঙ্গা দেল সুরে বুরিকিট; পালাওয়ানে পাইকিং; এবং দাভাও সিটি এবং দাভাও দেল সুরে সিটসারিট বা সারিতসিট।

বর্ণনা
------

কাবকাব সামান্য লবণ এবং চিনি দিয়ে সূক্ষ্মভাবে ম্যাশ করা কাসাভা কন্দ থেকে তৈরি করা হয়। এটি কলা পাতার উপর পাতলাভাবে স্লেথ করা হয় এবং কাসাভা পাল্পটি স্বচ্ছ এবং পেস্টের মতো না হওয়া পর্যন্ত বাষ্প করা হয়। তারপরে এটি বায়ু-শুকনো বা রোদে শুকানো হয় যতক্ষণ না এটি খাঁটি এবং শক্ত হয়ে যায়। এটি এই আকারে দীর্ঘ সময়ের জন্য সংরক্ষণ করা যেতে পারে, বেশ কয়েক মাস পর্যন্ত। খাওয়ার আগে, কাবকাব অবশ্যই গভীরভাবে ভাজা উচিত যতক্ষণ না এটি সোনালী রঙের হয়ে যায়। এটি সাধারণত মিষ্টান্ন হিসাবে খাওয়া হয়, উপরে লাটিক (নারকেল ক্যারামেল) এর দ্রবণ থাকে; তবে এটি সুস্বাদু ডিপ এবং সালসার সাথেও খাওয়া যেতে পারে।

তথ্যসূত্র
---------

1. ↑  "How to make Salvaro (Cassava Crisp)"। *Atbp.ph*। সংগ্রহের তারিখ মার্চ ২৬, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  "Cab-Cab or Cassava Crackers"। *Market Manila*। সংগ্রহের তারিখ মার্চ ২৬, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Salvaro"। *Discover Cebu!*। মার্চ ২৬, ২০১৯ তারিখে মূল থেকে আর্কাইভ করা। সংগ্রহের তারিখ মার্চ ২৬, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

টেমপ্লেট:Philippine cuisine
টেমপ্লেট:Flatbreads
**টমাস সি. কুইন** হলেন একজন মার্কিন চিকিৎসক এবং সংক্রামক রোগ গবেষক যিনি এইচআইভি/এইডস গবেষণায় বিশেষজ্ঞ। তিনি জনস হপকিন্স স্কুল অফ মেডিসিনের মেডিসিন এবং রোগবিজ্ঞানের অধ্যাপক এবং বিশ্ব স্বাস্থ্যের জন্য জনস হপকিন্স সেন্টারের পরিচালক। এছাড়াও তিনি জনস হপকিন্স স্কুল অফ পাবলিক হেলথের আন্তর্জাতিক স্বাস্থ্য, মহামারীবিদ্যা, এবং আণবিক অণুজীববিজ্ঞান এবং রোগ-প্রতিরোধ বিদ্যার অধ্যাপক এবং জনস হপকিন্স স্কুল অফ নার্সিং-এ নার্সিংয়ের অধ্যাপক। এছাড়াও, তিনি ন্যাশনাল ইনস্টিটিউট অফ অ্যালার্জি অ্যান্ড ইনফেকশিয়াস ডিজিজেসের আন্তর্জাতিক গবেষণার সহযোগী পরিচালক হিসাবে কাজ করেছেন।

শিক্ষা এবং কর্মজীবন
-------------------

কুইন নটরডেম বিশ্ববিদ্যালয়ে শিক্ষিত হন, সেখান থেকে যথাক্রমে ১৯৬৯ এবং ১৯৭০ সালে স্নাতক এবং স্নাতকোত্তর ডিগ্রি অর্জন করেন।  ১৯৭৪ সালে, তিনি নর্থওয়েস্টার্ন ইউনিভার্সিটি ফেইনবার্গ স্কুল অফ মেডিসিন থেকে তার এমডি লাভ করেন। তিনি ১৯৭৭ সাল থেকে অন্তররোগ ওষুধে এবং ১৯৮২ সাল থেকে সংক্রামক রোগে আমেরিকান বোর্ড অফ ইন্টারনাল মেডিসিন দ্বারা বোর্ড-প্রত্যয়িত হয়েছেন। ২০০৪ সালে, তিনি ন্যাশনাল একাডেমি অফ সায়েন্সেসের ইনস্টিটিউট অফ মেডিসিনে নির্বাচিত হন এবং ২০০৬ সালে, তাকে জনস হপকিন্স ইউনিভার্সিটি সেন্টার ফর গ্লোবাল হেলথের প্রতিষ্ঠাতা পরিচালক মনোনীত করা হয়। তিনি আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্স এবং আমেরিকার সংক্রামক রোগ সোসাইটির একজন ফেলো।

তথ্যসূত্র
---------

1. ↑  "Thomas C Quinn, M.D. Professor of Medicine"। *Johns Hopkins Medicine* (ইংরেজি ভাষায়)। সংগ্রহের তারিখ ২০২২-০৩-২৯।
2. ↑  Gilroy, William G. (২০১২-০৪-২৩)। "Director of Johns Hopkins Center for Global Health to deliver 2012 Graduate School Commencement address"। *Notre Dame News* (ইংরেজি ভাষায়)। সংগ্রহের তারিখ ২০২২-০৩-২৯।
3. ↑  "Thomas C Quinn, M.D. Professor of Medicine"। *Johns Hopkins Medicine* (ইংরেজি ভাষায়)। সংগ্রহের তারিখ ২০২২-০৩-২৯। "Thomas C Quinn, M.D. Professor of Medicine". *Johns Hopkins Medicine*. Retrieved 2022-03-29.

বাহ্যিক লিঙ্ক
-------------

* অনুষদ পৃষ্ঠা
* গুগল স্কলার দ্বারা সূচীবদ্ধ টমাস সি. কুইনের প্রকাশনাসমূহ দ্বারা সূচিত করা হয়েছে

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* অর্কিড
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* মার্কিন যুক্তরাষ্ট্র
* চেক প্রজাতন্ত্র
* নেদারল্যান্ডস

 |
| বৈজ্ঞানিক ডাটাবেজ | 
* গুগল স্কলার

 |
**লিও জিলার্ড** (/ˈsɪlɑːrd/; হাঙ্গেরীয়: Szilárd Leó [ˈsilaːrd ˈlɛoː]; জন্ম **লিও স্পিটজ্**; ফেব্রুয়ারি ১১, ১৮৯৮ – মে ৩০, ১৯৬৪) ছিলেন একজন হাঙ্গেরিয়-মার্কিন পদার্থবিজ্ঞানী এবং উদ্ভাবক। তিনি ১৯৩৩ সালে পারমাণবিক শৃঙ্খল বিক্রিয়ার কথা চিন্তা করেন এবং ১৯৩৪ সালে পরমাণু বিদারণ চুল্লির ধারণা তার নামে পেটেন্টভুক্ত করেন। ১৯৩৯ সালের শেষভাগে তিনি আইনস্টাইনকে তার স্বাক্ষর চেয়ে একটি চিঠি পাঠান, যার ফলশ্রুতিতে ম্যানহাটন প্রকল্পে আণবিক বোমা তৈরী হয়। গোর্গি ম্যাক্সের মতে তিনি ছিলেন হ্যাঙ্গেরির একজন অন্যতম মঙ্গলীয়।

জিলার্ড প্রথমদিকে বুদাপেস্টের প্যালাটিন প্রযুক্তি বিশ্ববিদ্যালয়ে পড়াশোনা করেন। কিন্তু প্রথম বিশ্বযুদ্ধের সময় তিনি অস্ট্রো-হাঙ্গেরিয় সেনাদলে যোগ দিলে তার প্রকৌশল বিষয়ে তার লেখাপড়া বাধাগ্রস্থ হয়। ১৯১৯ সালে তিনি বার্লিন ছেড়ে জার্মানিতে যান এবং সেখানে বার্লিন প্রযুক্তি বিশ্ববিদ্যায়ে ভর্তি হন। কিন্তু প্রকৌশল তার কাছে একঘেয়ে হয়ে ওঠে। তাই তিনি ফ্রেডরিখ উইলহেলম বিশ্ববিদ্যালয়ে পদার্থবিজ্ঞান নিয়ে পড়া শুরু করেন। He wrote his doctoral thesis on Maxwell's demon, a long-standing puzzle in the philosophy of thermal and statistical physics. জিলার্ড প্রথম বিজ্ঞানী হিসেবে তাপগতিবিদ্যা ও তথ্য তত্ত্বের যোগসূত্রকে স্বীকৃতি দিয়েছিলেন।

জার্মানিতে প্রারম্ভিকভাবে জিলার্ড পারমাণবিক চুল্লির পাশাপাশি ইলেকট্রন মাইক্রোস্কোপ (১৯২৮), লিনিয়ার অ্যাকসেলটর (১৯২৮) এবং সাইক্লোট্রনের (১৯২৯) জন্য পেটেন্ট আবেদন করেন। ১৯২৬ থেকে ১৯৩০ খ্রিষ্টাব্দের মধ্যবর্তী সময়ে তিনি আইস্টান রেফ্রিজারেটরের উন্নয়নে আইনস্টাইনের সাথে কাজ করেন। ১৯৩৩ সালে অ্যাডল্ফ হিটলার জার্মানির চ্যান্সেলর হলে জিলার্ড তার পরিবারের সদস্য ও বন্ধুদের সময় থাকতেই ইউরোপে পালিয়ে যেতে বলেন। তিনি ইংল্যান্ডে চলে যান। সেখানে তিনি অভিবাসী পন্ডিতদের চাকরি পেতে সহায়তাকারী প্রতিষ্ঠান একাডেমিক অ্যাসিস্টেন্স কাউন্সিল প্রতিষ্ঠায় সহাযোগিতা করেন। ইংল্যান্ডে থাকাকালীন সময়ে তিনি জিলার্ড-কালমার্স প্রতিক্রিয়া নামে আইসোটোপ বিভাজনের একটি উপায় আবিষ্কার করেন।

তথ্যসূত্র
---------

1. ↑  Marx, György। "A marslakók legendája"। এপ্রিল ৯, ২০২২ তারিখে মূল থেকে আর্কাইভ করা। সংগ্রহের তারিখ এপ্রিল ৭, ২০২০।
**কাঠ কিচক** (বৈজ্ঞানিক নাম: *Ctenoptilum vasava (Moore)*) এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'পায়ারজিনি' উপগোত্রের সদস্য।

আকার
----

কাঠ কিচক এর প্রসারিত অবস্থায় ডানার আকার ৩৫-৪০ মিলিমিটার দৈর্ঘ্যের হয়।

উপপ্রজাতি
---------

ভারতে প্রাপ্ত কাঠ কিচক এর উপপ্রজাতিসমূহ হল-

* *Ctenoptilum vasava vasava* Moore, 1865 – Himalayan Tawny Angle

বিস্তার
-------

এরা ভারত এ হিমালয়ের উত্তর-পূর্ব অংশে এবং সিকিম, ভুটান, মায়ানমার এবং শ্রীলঙ্কার বিভিন্ন অঞ্চলে দেখা যায়।

বর্ণনা
------

ডানার উপরিতল লালচে বাদামী বর্ণের। পিছনের ডানা ভীষণ ফ্যাকাসে বাদামী। সামনের ডানার উপরিতলের বাইরের দিক অর্থাৎ পোস্ট ডিসকাল অঞ্চলে অপেক্ষাকৃত ঘন বাদামী এবং অনিয়মিতভাবে সারিবদ্ধ ও বিভিন্ন আকৃতির অর্দ্ধ স্বচ্ছ কিছু ছোপ বর্তমান, ডিসকাল ও পোস্ট ডিসকাল অংশে। পোস্ট ডিসকাল অংশে অ্যাপেক্স থেকে টর্নাস অবধি কিছু বিভিন্ন আকৃতির কালো ছোপ এর সারি নেমে গেছে। পিছনের ডানার উপরিতলে কালো সীমারেখা যুক্ত এক গুচ্ছ অসম আকৃতির অর্দ্ধস্বচ্ছ ছোপ বিদ্যমান। ৩ নং শিরার কাছে অবস্থিত অর্দ্ধ-স্বচ্ছ ছোপ দাঁতের আকৃতির ডানার নিম্নতল ফ্যাকাসে বাদামী ও অনুরূপ দাগ-ছোপযুক্ত। স্ত্রী নমুনার আকৃতিতে বড়।

আচরণ
----

পাহাড়ি জঙ্গলে এদের দর্শন মেলে। রৌদ্রকরোজ্জ্বল দিনে প্রায়শই উড়তে এবং রোদ পোহাতে দেখা যায়। এরা ফুলের উপর এবং ভিজে ছোপ এও বসে। এই প্রজাতির উড়ান খুব দ্রুত।

চিত্রশালা
---------

তথ্যসূত্র
---------

1. 1 2  *A Pictorial Guide Butterflies of Gorumara National Park* (2013 সংস্করণ)। Department of Forests Government of West Bengal। পৃষ্ঠা ২৯৩।
2. ↑  "*Ctenoptilum vasava Moore, 1865 – Tawny Angle*"। সংগ্রহের তারিখ ২০ মার্চ ২০১৮।
3. ↑  Isaac, Kehimkar (২০০৮)। *The book of Indian Butterflies* (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা 76। আইএসবিএন 978 019569620 2।

উইকিমিডিয়া কমন্সে **কাঠ কিচক** সংক্রান্ত মিডিয়া রয়েছে।
একইভাবে নাম করণ করা অভিনেত্রী জন্য কাবেরী ঝা এবং কাবেরী (তামিল অভিনেত্রী) দেখুন।

**কাবেরী**,  যিনি **কল্যাণী** নামেও পরিচিত, একজন ভারতীয় অভিনেত্রী এবং চলচ্চিত্র প্রযোজক যিনি বেশিরভাগ মালয়ালম, তেলুগু, তামিল এবং কন্নড় ভাষার চলচ্চিত্রে অভিনয় করেছেন।  তিনি ২০০২ সালের তেলেগু চলচ্চিত্র *আভুনু ভাল্লিদ্দারু ইস্তা পাদ্দারু-তে তিনি সমালোচকদের দ্বারা প্রশংসিত অভিনয় করেছিলেন* , যা তাকে সেরা অভিনেত্রীর জন্য নন্দী পুরস্কার এনে দেয়।

প্রারম্ভিক জীবন
---------------

কাবেরী কেরালার তিরুভাল্লার কাভুমভাগোমে বসবাসকারী একটি মালয়ালি পরিবারে জন্মগ্রহণ করেছিলেন। তার বাবা মুরলীধরন কেরালা স্টেট রোড ট্রান্সপোর্ট কর্পোরেশনে কাজ করতেন।

কর্মজীবন
--------

তিনি মালায়ালাম চলচ্চিত্রে শিশু শিল্পী হিসেবে তার চলচ্চিত্র জীবন শুরু করেছিলেন এবং তারপরে বেশ কয়েকটি মালায়ালাম, তামিল, তেলেগু এবং কন্নড় ভাষার চলচ্চিত্রে অভিনয় করেছিলেন। মালায়লাম, তামিল চলচ্চিত্রে প্রধান এবং সহায়ক চরিত্রে অভিনয়করার পরে, তিনি বেশ কয়েকটি মালায়ালাম, তামিল, কন্নড় এবং তেলেগু ভাষার চলচ্চিত্রে মহিলা প্রধান চরিত্রে অভিনয় করেছিলেন।

তিনি *আন্নার* জন্য ২০০২ সালে সেরা অভিনেত্রী বিভাগে কেরালা রাজ্য টেলিভিশন পুরস্কার এবং *২০০২ সালে আভুনু ভালিদ্দারু ইস্তা পাদ্দারু* (২০০২) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে নন্দী পুরস্কার লাভ করেন। তিনি সম্ভবত ভাসান্থিউম লক্ষ্মীয়ুম পিনে নাজানুম, সামুধিরাম, আভুনু ভাল্লিদ্দারু ইস্তা পাদ্দারু, কাবাডি কাবাডি এবং কাসির মতো চলচ্চিত্রে তার উপস্থিতি এবং সমালোচকদের দ্বারা প্রশংসিত অভিনয়ের জন্য সর্বাধিক পরিচিত।

ব্যক্তিগত জীবন
--------------

তিনি সূর্য কিরণকে বিয়ে করেছিলেন এবং পরে তারা আলাদা হয়ে যায়।

পুরস্কার
--------

**কেরালা রাজ্য টেলিভিশন পুরস্কার**

* ২০০২- শ্রেষ্ঠ অভিনেত্রী বিভাগে [[কেরালা রাজ্য টেলিভিশন পুরস্কার]] -আন্না

**নন্দী পুরস্কার**

* ২০০২- শ্রেষ্ঠ অভিনেত্রী বিভাগে নন্দী পুরস্কার - আভুনু ভালিদ্দারু ইস্তা পাদ্দারু

**এসআইসিএ পুরস্কার**

* ২০০২- সেরা অভিনেত্রী বিভাগে এসআইসিএ পুরস্কার - আভুনু ভাল্লিদ্দারু ইস্তা পাদ্দারু

ফিল্মগ্রাফি
-----------

টিভি কর্মজীবন
-------------

| বছর | সিরিয়াল | ভূমিকা | ভাষা | চ্যানেল |
| --- | --- | --- | --- | --- |
| ২০১২-২০১৩ | থ্যাগাম | অভিরামি | তামিল | সান টিভি |
| ২০০২ | আনা | আনা | মালায়লাম | কৈরালী টিভি |
|  | প্রণাম |  | মালায়লাম | সূর্য টিভি টেলিফিল্ম |
|  | আপুপমথাদি |  | মালায়লাম |  |
|

তথ্যসূত্র
---------

1. ↑  "Malayalam actress Kaveri turns director"।
2. ↑  "Kaveri to make a comeback in a Bollywood film! – The Times of India"। *The Times of India*।
3. ↑  "Bigg Boss fame Suryakiran: Unknown facts about the director"। ১৩ সেপ্টেম্বর ২০২০।
4. ↑  "Popular '90s actress Kalyani's husband confirms divorce"।

বহিঃসংযোগ
---------

* ইন্টারনেট মুভি ডেটাবেজে Kaveri (as Kalyani) (ইংরেজি)
* Kaveri at MSI